== Historie og indspilning ==
[[Fil:Hannover7909.jpg|thumb|right|Komponisten bag sangen "Bohemian Rhapsody", [[Freddie Mercury]] under en koncert i 1979.]]
[[Freddie Mercury]] skrev det meste af "Bohemian Rhapsody" i sit hjem på Holland Road i [[Kensington]] i [[London|Vestlondon]].{{Sfn|BBC|2004b}} Sangens producer, [[Roy Thomas Baker]], mindedes, hvordan Mercury engang spillede ballade-delen fra starten af sangen på et klaver for ham: "Han spillede begyndelsen af sangen på klaver, derefter stoppede han og sagde, 'Og det er her opera-delen kommer ind!' Derefter tog vi ud for at spise aftensmad." Guitaristen [[Brian May]] fortalte, at bandet syntes, at Mercurys udkast til sangen var "fængslende og originalt og værd at arbejde med."{{Sfn|Chiu|2005}} Meget af Queens materiale blev skrevet i studiet, ifølge May, men "hele [denne sang] var i Freddies hjerne", inden de begyndte indspilningen.{{Sfn|BBC|2004b}} Musikforskeren Sheila Whiteley siger, at "titlen hænger meget sammen med datidens rock-ideologi, [[individualisme]]n i ''[[boheme]]kunstnerens'' verden, med ''[[rapsodi]]en'' der bekræfter de romantiske idealer i [[art rock]]."{{Sfn|Whiteley|2006|p=252}} Da Judith Peraino kommenterede på bohemianismen, sagde hun: "Mercury tilsigtede (..) at [denne sang] skulle være en 'mock opera', noget uden for normen af rocksange, og den følger en bestemt operaagtig logik: Omkvæd med flere vokalspor vekslende med arie-agtige soloer, hvor følelserne er voldsomme, og handlingen er forvirrende."{{Sfn|Peraino|2005|p=230}}
Musik Organisationer